นายกรัฐมนตรี ย้ำจัดโครงสร้างของศูนย์บริหารสถานการณ์โควิด -19 เพื่อเร่งแก้ปัญหาในเชิงรุกและรับมือกับสถานการณ์ได้ทันที
นายกรัฐมนตรี ย้ำจัดโครงสร้างของศูนย์บริหารสถานการณ์โควิด -19 เพื่อเร่งแก้ปัญหาในเชิงรุกและรับมือกับสถานการณ์ได้ทันทีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามแต่งตั้งหน่วยงานภายใต้ศูนย์บริหารสถานการณ์การแพร่ระบาดโควิด -19 และขณะนี้ได้ประกาศในราชกิจจานุเบกษาแล้ว โดยจุดประสงค์เพื่อให้ เจ้าหน้าที่ในแต่ละด้านภายในโครงสร้างกลุ่มต่างๆ สามารถปฏิบัติหน้าที่เพื่อช่วยเหลือประชาชน แก้ปัญหา รวมทั้งสะกัดกั้น หรือหยุดการแพร่ระบาดขอโควิด -19 เป็นไปด้วยความราบรื่นและมีประสิทธิภาพ โครงสร้างดังกล่าวประกอบด้วย สำนักเลขาธิการ สำนักประสานงานกลาง/ศูนย์ปฏิบัติการฉุกเฉินด้านการแพทย์และสาธารณสุข ศูนย์ปฏิบัติการด้านมาตรการป้องกันและช่วยเหลือประชาชน ศูนย์ปฏิบัติการกระจายหน้ากากและเวชภัณฑ์สำหรับประชาชน ศูนย์ปฏิบัติการด้านการควบคุมสินค้า ศูนย์ปฎิบัติการมาตรการเดินทางเข้าออกประเทศและการดูแลคนไทยในต่างประเทศ ศูนย์ปฏิบัติการด้านการสื่อสารโทรคมนาคม ศูนย์ปฏิบัติการแก้ไขสถานการณ์ฉุกเฉินด้านความมั่นคง ศูนย์ปฏิบัติการด้านข้อมูลมาตรการแก้ไขปัญหาจากโรคติดเชื้อโควิด -19การปฏิบัติงานของศูนย์ดังกล่าวจะรายงานตรงสู่นายกรัฐมนตรี เพื่อติดตามสถานการณ์และสั่งการทันทีหากมีข้อติดขัด ขอให้ประชาชนมั่นใจและอุ่นใจว่ารัฐบาลดูแลตลอด 24 ชั่วโมงและแก้ไขทุกปัญหา จะไม่ปล่อยให้ส่งผลกระทบกับประชาชน เพราะขณะนี้เรากำลังเผชิญวิกฤตที่ส่งผลกับชีวิตของประชาชน นายกรัฐมนตรี จะดูแลแก้ปัญหาอย่างรอบด้านอย่างเต็มที่ ด้วยกลไกทุกอย่างที่มีอยู่ แต่ทั้งนี้ ขอความร่วมมือจากประชาชนในการดูแลตนเองและสังคม ตามมาตรการที่รัฐกำหนดและแนะนำ ซึ่งสำคัญยิ่งในการสกัดกั้นการแพร่ระบาดของโรคโควิด -19